Diari Oficial de la Generalitat Valenciana


Sumari del DOGV 6084, del 21-08-2009 (2009/9643)

Notificació a l'Organització de Productors número 415 Oriol, SCV, de la Resolució de 24 de juliol de 2009, de la directora de l'Agència Valenciana de Foment i Garantia Agrària, sobre l'expedient número 03/008/2008, que correspon a l'ajuda de transformació de cítrics, en la campanya 2004/2005.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6084

Data del DOGV
:   21-08-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/9643


Data del document
:   11-08-2009

Organisme emissor
:   Agència Valenciana de Foment i Garantia Agrària

Tipus de document
:   Edicte

Descriptors 

:   * Agència Valenciana de Foment i Garantia Agrària

Notificació a l'Organització de Productors número 415 Oriol, SCV, de la Resolució de 24 de juliol de 2009, de la directora de l'Agència Valenciana de Foment i Garantia Agrària, sobre l'expedient número 03/008/2008, que correspon a l'ajuda de transformació de cítrics, en la campanya 2004/2005. [2009/9643]  
Intentada la notificació a l'interessat o als seus representants, dues vegades, sense que esta s'haja pogut realitzar per causes no imputables a l'administració, de l'acte administratiu que a continuació s'esmenta, es procedent la publicació de la resolució en el Diari Oficial de la Comunitat Valenciana, de conformitat amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú:  
«Expedient: 03/008/2008  
Resolució de reintegrament de l'ajuda a la transformació de cítrics  
Campanya: 2004/2005  
OP número 415 Oriol, SCV  
València, 24 de juliol de 2009  
Vist l'expedient de l'Organització de Productors OP número 415 Oriol, SCV, número 03/008/2008, que correspon al pagament de l'ajuda als productors de taronja destinada a la transformació, en la campanya 2004/2005, s'han pogut constatar els següents:  
Fets  
Primer. L'OP número 415 Oriol, SCV, amb domicili social en l'apartat de correus 47- CP 03449, Orihuela (Alacant), amb NIF número F-03873700, està reconeguda com a tal i homologada com a col·laboradora per a poder acollir-se al règim d'ajudes a la transformació de cítrics per a la campanya 2004/2005.   
Segon. L'OP número 415, en compliment d'allò que es disposa en l'article 15 del Reglament (CE) 2111/2003, va presentar per a la campanya de referència llistats d'efectius productius del producte taronja.  
Tercer. D'acord amb allò que s'ha disposat en l'article 2701.a del Reglament (CE) 2111/2003, s'ha procedit al control físic de les parcel·les declarades en els llistats d'efectius productius de taronja, el resultat del qual s'adjunta com a annex 2 de l'Acord d'inici de procediment de reintegrament de data 25.08.2008 i amb número d'expedient 03/008/2008. El percentatge d'incidència del control físic s'obté tenint en compte la diferència entre la superfície constatada en el control físic i la declarada per a les parcel·les incloses en la mostra respecte a la superfície trobada i ha resultat de -4,74%.  
Quart. S'ha realitzat l'encreuament informàtic de les parcel·les que figuren en l'esmentat llistat d'efectius productius amb les parcel·les acollides a altres règims d'ajuda incompatibles, amb la finalitat de detectar-ne possibles duplicitats i/o que la superfície siga superior a la declarada cadastralment, d'acord amb l'article 27.1.d del Reglament (CE) 2111/2003, de conformitat amb el Reglament (CE) 3508/1992. El resultat, que es detalla en l'annex número 1 de l'Acord d'inici, mostra les parcel·les que han sigut declarades i que els ha sigut concedida la mateixa ajuda en més d'una ocasió a càrrec de la mateixa campanya de comercialització, o bé que han acumulat indegudament ajudes concedides en virtut de règims d'ajuda comunitaris incompatibles que impliquen declaracions de superfícies.  
El percentatge corresponent al control administratiu s'obté tenint en compte la diferència entre la superfície validada en el control administratiu i la declarada, respecte a la superfície validada en el control administratiu. Per al càlcul d'esta superfície validada es té en compte la superfície disponible de la parcel·la en Cadastre i es deduïx la superfície que ha rebut alguna ajuda incompatible. En el cas que haja sigut declarada diverses vegades en el règim d'ajudes a la transformació de cítrics es prorrateja la superfície en funció de la superfície declarada. Per a les parcel·les en què existisca diferència entre la superfície declarada i la constatada en el control físic. La superfície declarada es corregix per a donar validesa a la superfície efectivament constatada en el control físic. El percentatge que resulta del control administratiu ha sigut de -4,45%.  
Quint. El percentatge global corresponent a la diferència entre la superfície declarada i la validada després de la realització dels controls físics i administratius sobre les superfícies declarades suposa un -9,19%, per la qual cosa en aplicació d'allò que s'establix en l'article 33.1 del Reglament (CE) 2111/2003, el percentatge de reducció de l'ajuda suposa un 9,99%.  
Sext. Sobre la base d'estos fets per part de la Direcció Territorial de la Conselleria d'Agricultura, Pesca i Alimentació a Alacant, amb data 25.08.2008, es formalitza l'acord d'inici de procediment de reintegrament de l'ajuda indegudament percebuda, que ascendix, en aplicació del percentatge de reducció de l'ajuda a 20.576,10 €, incrementada amb els interessos reglamentaris. El fonament jurídic de l'esmentat acord davant del fet constatat es basa en els articles 15.1, 25.2, 27.1 i 33.1 del Reglament (CE) 2111/2003; els articles 1 i 9 del Reglament (CE) 3508/1992 i l'article 16 del Reglament (CE) 2419/2001, i a allò que s'ha indicat en l'article 47 del text refós de la Llei d'Hisenda Pública de la Generalitat Valenciana, sense perjuí de la resta de disposicions de caràcter més genèric aplicables. S'intenta notificar-li l'esmentat acord d'inici sense que siga recollit per l'interessat per la qual cosa d'acord amb allò que s'establix en la Llei 30/1992 se publica una citació de notificació per compareixença, amb la finalitat de notificar i donar termini per a presentar al·legacions, proposar prova i prendre audiència.  
Sèptim. La Direcció de Secció de Mercats Agraris de la Direcció Territorial de la Conselleria d'Agricultura, Pesca i Alimentació a Alacant, amb data 28.05.2009, elabora un informe en què deixa constància del fet que, transcorregut el termini establit des de la inserció en el tauler d'anuncis de l'ajuntament i la publicació de l'edicte en el BOP, l'Organització de Productors número 415 Oriol, SCV, no ha presentat al·legacions a este.  
Octau. Amb data, el cap del Servici de Mercats Agraris eleva informe a la tècnica jurídica de l'Àrea de Foment i Garantia Agrària i sol·licita dictamen jurídic sobre les actuacions realitzades per esta Conselleria en l'expedient de reintegrament parcial de les ajudes número 03/008/2008.  
Nové. La tècnica jurídica de l'Àrea de Foment i Garantia Agrària emet, amb data 15.06.2009, dictamen jurídic en què establix que, a la vista que l'OP número 415 Oriol, SCV, no ha presentat al·legacions, es procedent resoldre l'expedient en els mateixos termes que es va dictar l'acord d'inici.  
Fonaments jurídics  
Vistos els Reglaments (CE) 2200/1996 i 2202/1996, del Consell, pels quals s'establix un règim d'ajuda als productors de determinats cítrics; el Reglament (CE) 2111/2003, de la Comissió, pel qual s'establixen disposicions d'aplicació de l'anterior; el Reglament (CEE) 3508/1992, del Consell, que establix un sistema integrat de gestió i control; el Reglament (CE) 2419/2001, pel qual s'establixen disposicions d'aplicació del sistema integrat de gestió i control de determinats règims d'ajudes comunitaris; el Reglament (CE) 1782/2003, pel qual s'establixen disposicions comunes aplicables als règims d'ajuda directa en el marc de la política agrícola comuna i s'instauren determinats règims d'ajuda als agricultors; el Reglament (CE) 796/2004, pel qual s'establixen disposicions per a l'aplicació de la condicionalitat, la modulació i el sistema integrat de gestió i control previstos en el Reglament (CE) 1782/2003; el Reglament (CE, EURATOM) 2988/1995, del Consell, relatiu a la protecció d'interessos financers de les comunitats europees; Llei 30/1992, de 26 de novembre, de Règim Jurídic de les Administracions i del Procediment Administratiu Comú; la Llei 38/2003, de 17 de novembre, General de Subvencions. El Reial Decret 887/2006, de 21 de juliol, pel qual s'aprova el Reglament de la Llei 38/2003, General de Subvencions; el Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària, modificat pel Decret 118/2008, d'1 d'agost del Consell; el Decret 124/2006, del Consell, pel qual es designa l'organisme pagador de les despeses corresponents a la política agrícola comuna a la Comunitat Valenciana i s'establix la seua organització i funcionament; el Decret 121/2007, del Consell de la Generalitat, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació; Acord de 23 de març de 2009, pel qual es deleguen les funcions d'autorització de pagament de fons FEAGA entre l'organisme pagador i els diferents òrgans administratius de la Conselleria d'Agricultura i la resta de legislació pertinent.  
Primer. El Reglament (CE) 2202/1996, establix en l'article 1 un règim comunitari d'ajuda a les organitzacions de productors que entreguen per a la transformació determinats cítrics collits a la Comunitat Europea. Estan acollits a este, entre altres, el producte taronja per a la transformació. L'article 2 establix que l'esmentat règim d'ajuda se sustenta en contractes que vinculen, d'una banda, organitzacions de productors, i d'altra banda, transformadors legalment constituïts. L'article 3 establix la concessió d'una ajuda a les organitzacions de productors per les quantitats entregades per a la transformació, d'acord amb els contractes contemplats.  
Segon. El Reglament (CE) 2111/2003, en l'article 15, punt 1 a, establix que l'organització de productors signatària dels contractes comunicarà a les autoritats competents, per a cada un dels productes, el nom i l'adreça de cada un dels productors emparats pel contracte i les referències i les superfícies de les parcel·les on cada productor cultive la matèria primera, d'acord amb allò que s'establix en l'article 3 d'este reglament. En el paràgraf següent s'indica que el nom i l'adreça dels productors a qui es referix la lletra a es poden substituir per qualsevol altra informació exigida per la legislació nacional que permeta identificar el productor de manera inequívoca a satisfacció de les autoritats competents. En este mateix article en el punt 5 s'establix que si un productor s'afilia a una organització de productors o si un productor individual firma un acord amb una organització de productors després de la data a què es referix l'apartat 4, la informació prevista en els apartats 1 i 2 i, si escau, una còpia dels acords a què es referix l'apartat 3 corresponent al nou soci o productor individual s'enviaran a les autoritats competents esmentades en l'apartat 1 en un termini de 30 dies a partir de la data que esdevinga efectiva l'afiliació o l'acord.   
Tercer. El Reglament (CE) 2111/2003, en l'article 24, punt 1, s'establix que els estats membres han de prendre les mesures necessàries per a recuperar les quantitats perdudes com a conseqüència d'irregularitats o negligències, i en l'article 47.9 del text refós de la Llei d'Hisenda Pública de la Generalitat Valenciana, s'establix que s'ha de procedir al reintegrament de les quantitats percebudes sense reunir les condicions requerides per a això.  
Quart. El Reglament (CE) 2111/2003, en l'article 25, punt 2, s'establix que les organitzacions de productors i els productors individuals queden sotmesos a totes les mesures d'inspecció i de control que estimen necessàries les autoritats competents i han de portar tots els registres suplementaris i tindre disponible tota la informació que les esmentades autoritats requerisquen per a controlar el compliment d'este reglament. En relació amb cada producte base i amb cada productor, esta informació i estos registres suplementaris han de permetre determinar si les superfícies, la collita total, les quantitats totals entregades a l'organització de productors i les quantitats per a la transformació concorden amb els pagaments de les ajudes i els pagaments rebuts del transformador.  
Quint. En l'article 27 del Reglament (CE) 2111/2003, s'establix que s'efectuaran controls físics i controls administratius i comptables de totes les organitzacions de productors que es referiran, per a cada producte, cada campanya i cada organització de productors. Entre els controls físics es troba el 5% de la superfície total en què es cultiven els productes, desglossada per productors associats, amb les referències de les dades cadastrals de les parcel·les de què es tracte i el 20% de les quantitats entregades per a la transformació. Els controls administratius i comptables seran, almenys, del 5% dels productors emparats per contractes i el 10% dels acords de productors individuals amb l'organització de productors. S'establix l'obligació de comparar totes les parcel·les declarades.   
Sext. En l'article 3 del Reglament (CE) 2111/2003, s'establix que el sistema d'identificació de les parcel·les serà l'utilitzat en el sistema integrat al qual es referix l'article 4 del Reglament (CEE) 3508/1992. Les superfícies es declararan en hectàrees amb dos decimals. Per a la determinació de la superfície de les parcel·les en els controls previstos en l'article 27 del Reglament (CE) 2111/2003, s'aplicarà allò que es disposa en l'article 22 del Reglament (CE) 2419/2001.  
Sèptim. En l'article 33 apartat 1 del Reglament (CE) 2111/2003, s'establix que si en els controls de superfície indicats en les lletres a i d de l'article 27 de l'esmentat reglament s'observa que la superfície declarada és major que la constatada, al nivell de la superfície total controlada, es reduirà l'ajuda deguda a l'organització de productors, excepte quan la diferència obeïsca a un error manifest: a) en el percentatge de la diferència comprovada, si la diferència és superior al 5% però igual o inferior al 20% de la superfície trobada; b) en el 30% si la diferència és superior al 20% de la superfície realment observada. Quan la superfície declarada siga inferior a la constatada, i la diferència siga superior al 10% de la superfície trobada, l'ajuda deguda a l'organització de productors es reduirà en la mitat del percentatge de la diferència comprovada.  
Octau. El Reglament (CE) 2111/2003, en l'article 33, punt 2, paràgraf 2n, s'establix que les reduccions a conseqüència del control de superfície no s'aplicaran quan les organitzacions de productors o els seus socis comuniquen a les autoritats competents per escrit que les dades comunicades eren incorrectes o han variat després de l'enviament de la informació indicada en l'apartat 1 de l'article 15, sempre que l'organització de productors o els seus socis no hagen sigut informats del fet que les autoritats competents tenien intenció de dur a terme un control in situ o que estes no els haja comunicat haver detectat irregularitats.  
Nové. L'article 1 del Reglament (CE) 3508/1992, pel qual s'establix un sistema integrat de gestió i control de determinats règims d'ajuda comunitaris, recull l'obligació per als estats membres de crear un sistema integrat aplicable als règims d'ajuda als productors de determinats cultius herbacis i arròs, i les mesures específiques relatives a determinades lleguminoses, a més dels règims de prima a favor dels productors de carn de boví, carn d'oví i caprí, i els pagaments directes recollits en l'organització comuna de mercats en el sector de la llet i dels productes lactis.  
Així mateix, en l'article 9 bis de l'esmentat reglament es disposa que els estats membres han de vetlar perquè els sistemes de gestió i control que s'apliquen als règims d'ajuda comunitaris que figuren en l'annex del reglament, entre els quals es troben l'ajuda a la producció de determinats cítrics amb destinació a la transformació, siguen compatibles amb el sistema integrat en els aspectes següents: base de dades informatitzades, sistema d'identificació de parcel·les i animals i controls administratius.  
Deu. L'article 16 del Reglament (CE) número 2419/2001, pel qual s'establixen disposicions d'aplicació del sistema integrat de gestió i control de determinats règims d'ajudes comunitaris introduït pel Reglament (CE) 3508/1992, disposa que els controls administratius a què es referix l'article 8.1 del Reglament (CE) número 3508/1992, han de permetre detectar automàticament irregularitats utilitzant mitjans informàtics, i inclouen en particular:  
a) Controls encreuats de les parcel·les agrícoles i animals declarats per a evitar la concessió de la mateixa ajuda en més d'una ocasió a càrrec del mateix any civil o la mateixa campanya de comercialització, així com tota acumulació indeguda de l'ajuda concedida en virtut de règims d'ajuda comunitaris que impliquen declaracions de superfícies segons allò que es disposa en l'article 9 bis del Reglament (CE) número 3508/1992.  
b) Controls encreuats realitzats per mitjà de la base de dades informatitzada o, en el cas de sol·licituds d'ajuda per superfície, per qualsevol altre mitjà informatitzat, per a comprovar el dret a l'ajuda.  
Vistos els fets constatats esmentats i d'acord amb els fonaments jurídics esmentats es conclou:  
Primer. Que d'acord amb allò que s'establix en l'article 27 del Reglament (CE) 2111/2003, en els apartats a i d s'han realitzat els controls físics i administratius de les parcel·les declarades en els llistats d'efectius productius del producte taronja, i s'establix un percentatge d'incidència de -4,74% en el control físic i del -4,45% en el control administratiu, d'acord amb allò que s'ha detallat en els punts tercer i quart dels fets. Açò suposa un percentatge global d'incidència del -9,19% que d'acord amb allò que es disposa en l'article 33.1 del Reglament (CE) 2111/2003, el percentatge que cal minorar l'ajuda sol·licitada s'establix en un 9,19%.   
Segon. Que els controls establits en l'apartat d de l'article 27 del Reglament (CE) 2111/2003, per a comparar les parcel·les declarades s'han d'adequar al Reglament (CE) número 3508/1992 i el número 2419/2001 que el desenvolupa. Controls administratius realitzats amb mitjans informàtics amb la finalitat de detectar possibles duplicitats de les ajudes i/o que la superfície declarada que empara la producció objecte d'ajuda siga superior a la declarada cadastralment i recuperar l'ajuda percebuda indegudament. L'article 16 del Reglament (CE) número 2419/2001, establix que els controls han de detectar l'acumulació indeguda d'ajuda, i s'interpreta esta acumulació com la part proporcional de l'ajuda concedida en virtut de la superfície declarada en excés, atés que és en esta superfície declarada doblement sobre la qual se sobreposen o acumulen dos ajudes incompatibles o quantitats que provenen d'una mateixa ajuda.   
En l'encreuament informàtic s'han utilitzat les bases de dades vigents en la campanya analitzada, és a dir els llistats d'efectius productius que aporta l'OP i les altres declaracions de superfícies de les línies d'ajuda considerades incompatibles, amb les dades del Cadastre de Rústica del Ministeri d'Economia i Hisenda, que és el sistema d'identificació de parcel·les establit a l'Estat Espanyol per al sistema integrat de gestió i control de totes les ajudes comunitàries, en la campanya 2004/2005.   
En les parcel·les que presenten incidències després de realitzar l'encreuament informàtic són degudes a una incorrecta identificació de les superfícies cultivades, a l'acumulació d'ajudes després d'haver sigut declarades en diversos règims d'ajuda incompatibles i/o superar la superfície cadastral i, per tant, la superfície validada diferix de la declarada.  
Tercer. En l'article 33 apartat 1 del Reglament (CE) 2111/2003, s'establix que si en els controls de superfície indicats en les lletres a i d de l'article 27 de l'esmentat reglament s'observa que la superfície declarada és major que la constatada, al nivell de la superfície total controlada, es reduirà l'ajuda deguda a l'organització de productors, excepte quan la diferència obeïsca a un error manifest.  
Per a les parcel·les detallades amb incidències en el llistat (annex a) adjunt a l'acord d'inici notificat a l'OP número 415 Oriol, SCV, queda provat que les superfícies declarades en els llistats d'efectius productius presentats per al producte taronja no s'han ajustat a la superfície realment cultivada per a cada producte, per la qual cosa han sigut declarades de forma incorrecta, la qual cosa ha provocat que hagen percebut una ajuda comunitària de forma improcedent, ja que s'han acollit a més d'un règim d'ajudes incompatibles incloses en el sistema integrat de gestió o dins del mateix règim d'ajudes a la transformació de cítrics s'ha declarat més superfície de la reconeguda per l'òrgan de control.  
Per això, este error en la declaració no es pot definir com a error manifest, atés que no pot existir confusió entre les superfícies cultivades per a cada un dels productes, i no és causa d'exempció el fet que l'organització de productors desconega que s'ha sol·licitat una altra ajuda de les catalogades com a incompatibles sobre eixa parcel·la.  
Quart. En aplicació de l'article 33 del Reglament (CE) 2111/2003, i segons allò que s'ha detallat en el punt primer de les conclusions, s'ha d'aplicar una minoració de l'ajuda sol·licitada per al producte taronja, en la campanya 2004/2005, del 9,19%, i tenint en compte que l'ajuda ja ha sigut pagada és procedent aplicar allò que s'ha indicat en l'article 47 del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, per a la recuperació de l'import percebut indegudament incrementat amb l'interés de demora produït des del moment del pagament de la subvenció o ajuda.  
A la vista dels antecedents relatats i vista la proposta formulada per la directora general de Producció Agrària, de data 24 de juliol de 2009, en la qual s'estima procedent el reintegrament corresponent, resolc:  
Primer  
Cal declarar que l'OP número 415 Oriol, SCV, ha incomplit allò que es disposa en el Reglament (CE) número 3508/1992, en el qual s'establix un sistema integrat de gestió i control de determinats règims d'ajuda, el Reglament (CE) 2419/2001, que el desenvolupa, i el Reglament (CE) 2111/2003, en l'article 1, regulador de les ajudes als productors de determinats cítrics, així com allò que es disposa en l'article 47.4 del text refós de la Llei d'Hisenda Pública de la Generalitat Valenciana.  
Segon  
Com a conseqüència de l'esmentat incompliment i en aplicació d'allò que s'ha recollit en l'article 33 del Reglament (CE) 2111/2003, i l'article 47.9 del text refós de la Llei d'Hisenda Pública de la Generalitat Valenciana, i tenint en compte que l'ajuda ja ha sigut pagada, procedix el reintegrament de l'import percebut indegudament, quantitat que arriba a vint mil cinc-cents setanta-sis euros amb deu cèntims (20.576,10 €), incrementada amb els interessos reglamentaris.  
Tercer  
A este efecte, la Direcció Territorial de la Conselleria d'Agricultura, Pesca i Alimentació a Alacant realitzarà totes les actuacions que sigen pertinents, amb la finalitat de requerir la quantitat resultant que ha de ser reintegrada en el termini d'ingrés voluntari previst en l'article 2, apartat 1, del Decret 75/2001, de 2 d'abril, del Govern Valencià.  
Esta resolució posa fi a la via administrativa, i contra esta es pot interposar, amb caràcter previ i potestatiu, recurs de reposició davant de la directora de l'Agència Valenciana de Foment i Garantia Agrària en el termini d'un mes, comptat a partir de l'endemà de la notificació, de conformitat amb allò que es disposa en els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé interposar directament recurs contenciós administratiu en el termini de dos mesos, comptats des de l'endemà de la notificació, de conformitat amb allò que s'establix en els articles 8 i 46 de la Llei de la Jurisdicció Contenciosa Administrativa.  
La directora de l'Agència Valenciana de Foment i Garantia Agrària: Pilar Amigó Salvi.»  
València, 11 d'agost de 2009.- La directora general de Producció Agrària: Laura Peñarroya Fabregat.